## Pravilnik o statusu, ustrojstvu i financiranju Dubrovačkog ljetnog festivala

### NN 60/1994 (10.8.1994.), Pravilnik o statusu, ustrojstvu i financiranju Dubrovačkog ljetnog festivala

# MINISTARSTVO KULURE I PROSVIJETE

Na temelju članka 45. Zakona o kazalištima ("Narodne novine",
br. 61/91) donosim

## PRAVILNIK

### O STATUSU, USTROJSTVU I FINANCIRANJU DUBROVAČKOG LJETNOG FESTIVALA

Članak 1.

Ovim pravilnikom uređuju se pitanja u svezi sa statusom. ustrojstvom
i financiranjem Dubrovačkog ljetnog festivala (u daljnjem tekstu: Festival).

Članak 2.

Festival je kazališna i glazbeno-scenska manifestacija od nacionalnog
značenja i od interesa za Republiku Hrvatsku.

Osnivač Festivala je grad Dubrovnik.

Članak 3.

Festival se upisuje u registar kazališnih festivala koji se vodi pri
Ministarstvu kulture i prosvjete.

Članak 4.

Festival se održava u Dubrovniku, u pravilu od 10. srpnja do 25. kolovoza.

Članak 5.

Sredstva za ostvarivanje programa Festivala osiguravaju se u državnom
proračunu, u proračunu Županije dubrovačko-neretvanske i u proračunu grada
Dubrovnika.

Sredstva za Festival osiguravaju se iz prihoda ostvarenih djelatnošću
Festivala, sponzorstva, zaklada, fundacija, darova i iz drugih izvora u
skladu sa zakonom.

Članak 6.

Sredstva za ostvarivanje Festivala osiguravaju se iz izvora utvrđenih
člankom 5. ovoga pravilnika, prema kriterijima kako slijedi:

- iz državnog proračuna osiguravaju se sredstva za: a) program Festivala
od nacionalnog značenja, b) plaće i naklade za dio djelatnika i dio materijalnih
troškova ustanove koja obavlja poslove organiziranja i održavanja Festivala,
sukladno ugovoru iz stavka 2. ovoga članka,

- iz proračuna Županije dubrovačko-neretvanske 20% i proračuna grada
Dubrovnika 80% osiguravaju se sredstva za:

a) plaće i naknade za dio djelatnika tehničke službe i za materijalne
troškove ustanove koja obavlja poslove organiziranja i održavanja Festivala,
sukladno ugovoru iz stavka 2. ovoga članka.

Ministarstvo kulture i prosvjete, Županija dubrovačko -neretvanska i
grad Dubrovnik svake godine ugovorom uređuje međusobna prava i obveze u
financiranju Festivala.

Članak 7.

Festivalom rukovodi i upravlja ravnatelj Festivala, koji ima prava i
obveze utvrđene ovim pravilnikom.

Ravnatelja Festivala imenuje ministar kulture i prosvjete na vrijeme
od dvije godine.

Radi utvrđivanja umjetničkog programa i njegova ostvarivanja, ministar
kulture i prosvjete imenuje ravnatelja dramskog i ravnatelja glazbenog
programa na vrijeme od dvije godine.

Stručno-savjetodavno tijelo Festivala je Festivalsko vijeće, koje obavlja
zadaće utvrđene ovim pravilnikom.

Članak 8.

Ravnatelj Festivala zastupa i predstavlja Festival u ime osnivača Festivala
i Ministarstva kulture i prosvjete, donosi program Festivala, osmišljava
i provodi umjetničku i programsku politiku Festivala i odgovoran je za
ostvarivanje njegovog programa.

U ostvarivanju njegovih zadaća ravnatelju Festivala pomažu ravnatelji
dramskog i glazbenog programa koji su ravnatelju odgovorni za realizaciju
programa, svatko u svom djelokrugu.

Članak 9.

Festivalsko vijeće predlaže program Festivala (festivalski repertoar)
i prati njegovo ostvarenje. te je ujedno i stručno-savjetodavno tijelo
ravnatelja Festivala i ravnatelja dramskog i glazbenog programa.

U Festivalsko vijeće ministar kulture i prosvjete imenuje tri člana
iz reda javnih kulturnih djelatnika na vrijeme od dvije godine.

R.avnatelj Festivala i ravnatelji glazbenog i dramskog programa, te
ravnatelj ustanove koja obavlja poslove organiziranja i održavanja Festivala.
po svom su položajučlanovi Festivalskog vijeća.

Časni članovi Festivalskog vijeća su ministar kulture i prosvjete, župan
Županije dubrovačko-neretvanske i gradonačelnik grada Dubrovnika.

Članak 10.

Program Festivala donosi ravnatelj Festivala uz prethodnu suglasnost
ministra kulture i prosvjete.

Ravnatelj Festivala prijedlog programa Festivala dostavlja na mišljenje
Poglavarstvu grada Dubrovnika.

Članak 11.

O ostvarivanju programa Festivala ravnatelj Festivala podnosi izvješće
ministru kulture i prosvjete. Poglavarstw grada Dubrovnika i Poglavarstvo
Županije dubrovačko-neretvanske.

Izvješće se podnosi u roku od 60 dana od dana završetka Festivala.

Ako ministar kulture i prosvjete. odnosno Poglavarstvo grada Dubrovnika
i Poglavarstvo Županije dubrovačko-neretvanske ne prihvate izvješće. može
se smijeniti ravnatelj Festivala i ravnatelji glazbenog i dramskog programa,
te raspustiti imenovani članovi Festivalskoga vijeća.

Članak 12.

Unutarnje ustrojstvo i način rada Festivala. način utvrđivanja festivalskog
programa, način rada Festivalskog vijeća, kao i druga pitanja koja su od
značenja za rad i djelovanje Festivala uređuju se satututom Festivala.

Statut Festivala donosi ravnatelj Festivala na prijedlog Festivalskoga
vijeća.

Suglasnost na statut Festivala daje Poglavarstvo grada Dubrovnika.

Članak 13.

Obavljanje organizacijskih, administrativno-stručnih, financijskih,
tehničkih i drugih poslova u svezi s radom, djelovanjem i organiziranjem
Festivala povjerava se kazališnoj kući "Dubrovnik-festival - Hrvatska".

Ministarstvo kulture i prosvjete i osnivač Festivala, te kazališna kuća
"Dubrovnik festival - Hrvatska" međusobna prava i obveze uređuju
posebnim ugovorom.

Članak 14.

Ministar kulture i prosvjete imenovat će ravnatelja Festivala, ravnatelje
glazbenog i dramskog programa I članove Festivalskog vijeća u roku 15 dana
od dana stupnja na snagu ovoga pravilnika.

Članak 15.

Ravnatelj Festivala dužan je donijeti statut u roku 30 dana od dana
imenovanja i dostaviti ga Poglavarstvu grada Dubrovnika na suglasnost.

Do donošenja statuta Festivala odgovarajuće se primjenjuju akti i odluke
osnivača Festivala ako nisu u suprotnosti s ovim pravilnikom.

Članak 16.

Ovaj pravilnik stupa na snagu osmog dana od dana objave u "Narodnim
novinama".

Klasa: 612-03/94-01-70

Urbroj : 532-03/B-94-01

Zagreb, 27. srpnja 1994.

Ministar

**mr. Vesna Girardi-Jurkić, v. r.**

Pravilnik, NN 60/1994-1090